Yogyakarta (kaupunki)

Yogyakarta on (Alankomaiden Itä-Intian aikaan Jogjakarta) Yogyakartan erityisalueen hallintokeskus Jaavan saaren etelärannikolla Indonesiassa. Kaupunkia palvelee Adisucipton kansainvälinen lentoasema ja toinen Jaavan läpi Jakartasta/Bandungista Surabayaan kulkeva rautatie kulkee kaupungin läpi. 

Aktiivinen Merapi-tulivuori sijaitsee kaupungista noin 30 kilometriä pohjoiseen.

 Historia 

Yogyakarta perustettiin vuonna 1755 Mataramin sulttaanikunnan jakautuessa kahtia.Cribb & Kahin 2004, s. 461

Sen keskustan poikki kulkee Yogyakartan kosmologinen akseli, joka on Unescon maailmanperintökohde vuodesta 2023. Akselissa rituaalit ja hengellinen maailmankuva yhdistyvät kaupunkisuunnitteluun.

Vuonna 1879 Yogyakartassa julkaistiin viikoittain ilmestyvää Darmowarsito-lehteä, joka oli kaupungin ensimmäinen paikalliskielinen lehti. Vuodesta 1895 noin vuoteen 1909 julkaistiin kahdesti viikossa ilmestyvää paikalliskielistä Retnodumilah-lehteä. Molempien mainittujen lehtien julkaisija oli H. Buning.Knaap 1999, s. 13

Yogyakartan ensimmäinen puhelinverkko aloitti toimintansa vuonna 1894 noin 15 tilaajalla. Kaupunkiin suunniteltiin myös sähköverkkoa, mutta useat yhtiöt jättivät sellaisen rakentamatta, ja vasta vuonna 1919 Nederlandsch-Indische Electriciteits Maatschappij -yhtiö rakensi kaupunkiin väliaikaisen kaapelijärjestelmän.

Indonesian itsenäisyyssodan aikana Yogyakarta toimi Indonesian ensin muodollisena ja sitten virallisena pääkaupunkina. Alankomaalaiset miehittivät kaupunkia 18. joulukuuta 1948 – 6. heinäkuuta 1949 välisenä aikana.Cribb & Kahin 2004, s. 169

 Lähteet 


 Viitteet 

 Aiheesta muualla 

Luokka:Indonesian kaupungit